на цените
 (116)
 По време на разглеждания период средната цена на вноса от КНР се е променяла, както следва:
 Таблица 3
 Средна цена на вноса от КНР
 2013 г.
 2014 г.
 2015 г.
 РПРП
 Средна цена CIF на границата на Съюза (EUR/m2)
 5,07
 5,44
 6,13
 5,78
 Индекс (2013 г. = 100)
 100
 107
 121
 114
 Източник: Евростат
 (117)
 Средните цени на вноса от КНР са се увеличили с 14 % през разглеждания период — от 5,07 EUR/m2 на 5,78 EUR/m2, като са отбелязали максимална стойност през 2015 г., когато цената се е увеличила с 21 % до 6,13 EUR/m2.
 (118)
 За целите на анализа на подбиването на цените бяха сравнени среднопретеглените продажни цени на производителите от Съюза по видове на продукта за несвързани клиенти на пазара на Съюза, коригирани на ниво франко завода, със съответните среднопретеглени цени на вноса от КНР за първия независим клиент на пазара на Съюза, установени на база CIF и съответно коригирани със съществуващите мита и разходите след вноса. За видовете на продукта, за които не съществуваше съответстващ им вид на продукта, сравнението бе извършено чрез коригиране на най-близкия подобен вид на продукта. Трябваше по-специално да бъдат направени корекции за лакираните/емайлираните видове на продукта с двойно изпичане, както и за нелакираните/неемайлираните видове на продукта, при които от страна на промишлеността на Съюза не бе възможно да се намерят съответстващи им видове на продукта.
 (119)
 Сравнението показа, че както е обяснено в съображение 90 по-горе, по време на РПРП и въпреки увеличението на средната цена CIF на границата на Съюза китайският внос на разглеждания продукт е бил продаван в Съюза на цени, които са подбивали цените на промишлеността на Съюза. Изразено като процент от последните, нивото на подбиване на цените е било между 17 % и 50 %. Изчисленията се основават на данни, предоставени от включените в извадката производители от Съюза и включените в извадката производители износители от КНР.
 (120)
 След оповестяването CCCMC заяви, че анализът на подбиването на цените е непълен, тъй като нито CCCMC, нито китайските производители износители са били в състояние пълноценно да упражнят своето право на защита, понеже не са имали възможност да определят разликите между продуктите, произведени от промишлеността на Съюза и от китайските производители износители, и съответно да поискат прилагането на корекции.
 (121)
 Що се отнася до потенциалните разлики между продуктите от Съюза и продуктите, внасяни от КНР, поради посочените в раздел Б причини Комисията не е имала основания да смята, че в рамките на даден КНП съществуват такива разлики. Напротив, определението от КНП е позволило пълна сравнимост на цените между разглеждания продукт и сходния продукт (вж. раздел Б).
 (122)
 Всяка страна, която иска извършването на корекция, трябва да се основава на разумна оценка на пазарната стойност на съответната разлика. Комисията обаче не получи от нито една от страните искане за извършване на корекция за определен вид на продукта. Поради това единствените корекции, които Комисията извърши, се отнасяха за лакираните/емайлираните видове на продукта с двойно изпичане, както и за нелакираните/неемайлираните видове на продукта, при които от страна на промишлеността на Съюза